Paula Prentiss

Paula Prentiss (alk. Paula Ragusa; s. 4. maaliskuuta 1938) on yhdysvaltalainen näyttelijä. Vuonna 1968 hän oli ehdolla Emmy-palkinnon saajaksi roolistaan televisiosarjassa He & She. 

Hänellä on ollut rooleja muiden muassa elokuvissa Missä pojat, siellä tytöt (1960), Ansa – Parallax View (1974) ja Stepfordin naiset (1975). 1960-luvun alussa hänet tunnettiin Jim Huttonin vastanäyttelijänä.

Tuleva näyttelijä syntyi Paula Ragusa -nimisenä sisilialaisille vanhemmille San Antoniossa, Texasissa. Prentiss on ollut vuodesta 1961 naimisissa näyttelijä-ohjaaja Richard Benjaminin kanssa, ja heillä on kaksi lasta, poika ja tyttö joka on balettitanssija. Myös hänen sisarensa Ann Prentiss on luonut uran näyttelijänä.

Lähteet

Aiheesta muualla 
 

Yhdysvaltalaiset elokuvanäyttelijät
Amerikanitalialaiset
Vuonna 1938 syntyneet
Elävät henkilöt